Зрэшты, не нам судзіць. Самае важнае, што пры таленавітым кінематаграфічным увасабленні гэта гісторыя можа стаць шыкоўным сюжэтам для дэтэктыўнага серыяла, які нашы суграмадзяне будуць у сваю ахвоту глядзець пасля працы. І такіх эпізодаў у біяграфіі Скарыны — безліч. Больш за тое, некаторыя яе старонкі — гэта ўсё яшчэ белыя плямы, запоўніць якія даследчыкі пакуль не здатныя, пакідаючы процьму магчымасцяў для розных варыяцый мастацкага сюжэта. Адпаведна, тут ёсць дзе разгарнуцца не абдзеленаму фантазіяй сцэнарысту.